kurdlehine roos Rosa rugosa  1,5 - 2 m kõrge. Põuakindel. Ereroosad õied meeldivad mesilastele ja kimalastele. Üksikuid õisi leidub juunist septembrini. Punased  dekoratiivsed söödavad viljad (väga vitamiinirikkad). Okkaline põõsas, mis moodustab lindude ja loomade jaoks hästi pelgupaigaks sobiva läbimatu heki. Mulla suhtes vähenõudlik, eelistab kuiva pinnast ja päikeselist kasvukohta. Reeglina moodustatakse kibuvitstest vabakujulisi hekke. Annab ohtralt juurevõsusid ja võib nende eemaldamata jätmise korral metsistuda. Hekki saab hooldada vaid paksudes kinnastes.